ભારતમાં ચૂંટણી ભંડોળ અને ચૂંટણી પાછળ થતો અઢળખ ખર્ચો બહુ મોટી ચિંતાની બાબત છે, ત્યારે અમેરિકામાં ચૂંટણી ભંડોળ, ચૂંટણી દરમિયાન વપરાયેલા પૈસાના મામલે ડોનાલ્ડ ટ્રમ્પની હજી પણ ટીકા થઈ રહી છે. આવી ચિંતા થતી જોઈન આપને લાગે કે અમેરિકાનું તંત્ર બહુ જાગૃત લાગે છે. જાગૃત ખરું, પણ તંત્રની મર્યાદા અમેરિકામાં પણ છે. ટ્રમ્પ હમણાં બીજી મુદત માટે ચૂંટણી લડવા તૈયાર થઈ જશે, ત્યારે પ્રથમ ચૂંટણીના ખર્ચના મામલે હજી પણ કંઈ ઉકેલ આવ્યો નહિ હોય. અમેરિકાનું ચૂંટણી તંત્ર પણ બહુ ધીમું અને ઢિલું છે એવી ફરિયાદ અમેરિકામાં પણ છે.